Μ.Γ.Σ.Σ. Θερμαϊκός Θεσσαλονίκης

Ο Μουσικός Γυμναστικός Σύλλογος Σιδηροδρομικών Θεσσαλονίκης «ο Θερμαϊκός» είναι από τα παλαιότερα σωματεία της  Θεσσαλονίκης και της Μακεδονίας. Ιδρύθηκε το 1925 και διατηρεί αθλητικά τμήματα ποδοσφαίρου και μπάσκετ καθώς και πολιτιστικά με χορωδία, τμήμα παραδοσιακών χορών και μουσικό εργαστήρι. Επίσημα χρώματα του συλλόγου είναι το μαύρο και το λευκό.

 Τμήμα ποδοσφαίρου ανδρών 

 Ιστορία 
Την ίδρυση του αποφάσισε μια ομάδα σιδηροδρομικών της Θεσσαλονίκης με πρωτοπόρο τον Μαλιγκούδη, ο οποίος διετέλεσε πρόεδρος του συλλόγου επί τριάντα έτη. Ο πρώτος αγώνας που θα δώσει η ομάδα του Θερμαϊκου ήταν ένας φιλικός αγώνας τον Οκτώβρη του 1925 με την Ένωση Κωνσταντινουπολιτών. Γύρω του συσπειρώθηκαν σταδιακά όλοι οι σιδηροδρομικοί της Βορείου Ελλάδος και το 1957 είχε 3.000 μέλη. Το πλεονέκτημά του ήταν πως οι ποδοσφαιριστές του δεν είχαν επαγγελματικές έννοιες, αφού τους βασικούς παίκτες οι ιθύνοντες φρόντιζαν να τους διορίζουν ως τεχνικούς ή υπαλλήλους στους ΣΕΚ. Επίσης, οι ΣΕΚ είχαν παραχωρήσει στο σύλλογο έκταση 30 στεμμάτων στην περιοχή των Σφαγείων για τη δημιουργία γηπέδου. Το εντευκτήριο του συλλόγου ήταν σε διαμέρισμα στην οδό Αριστοτέλους. Ο σύλλογος εκτός από ποδοσφαιρικό τμήμα, είχε επίσης τμήμα στίβου και αθλοπαιδιών.

 Τα Πρώτα Χρόνια 
Η πρώτη του συμμετοχή στο πρωτάθλημα της ΕΠΣ Μακεδονίας ήταν την περίοδο 1925-26.Μακεδονία, 21 Απριλίου 1926 , σ.2 Συμμετείχε στην Α΄ κατηγορία ως το 1934 κατακτώντας το πρωτάθλημα την περίοδο 1932-33«Οι Θερμαϊκός και Απόλλων Καλαμαριάς ανεκηρύχθησαν πρωταθληταί Α,Β κατηγορίας» Εφημερίδα Μακεδονικά Νέα, φύλλο 21 Απριλίου 1933, σελ.3 (ψηφ.σελ.479). Ανέβηκε πάλι στην Α΄ για μία σεζόν τα πρώτα μεταπολεμικά χρόνια και έπεσε πάλι. Το 1957, με προπονητή τον Πάνο Μάρκοβιτς, αναδείχθηκε πρωταθλητής Β΄ κατηγορίας και ανέβηκε στην Α΄ ΕΠΣΜ, όπου πρωταγωνίστησε για τρεις σεζόν. Την περίοδο 1959-60 αναδείχθηκε πρωταθλητής της πρώτης κατηγορίας και προβιβάστηκε στην Α΄ Εθνική μέσω του πρώτου πρωταθλήματος της Β΄ Εθνικής, το οποίο και άρχισε αμέσως μετά την λήξη των κατά τόπους πρωταθλημάτων. Έτσι ο Θερμαϊκός, όπως και άλλες ομάδες, βρέθηκαν την χρονιά 1959-60, να λαμβάνουν μέρος σε δύο πρωταθλήματα. Πρώτα αυτό της ΕΠΣΜ, που τελείωσε τον Φεβρουάριο και έναν μήνα αργότερα σε αυτό της Β΄ Εθνικής. Εκεί στον Βόρειο Όμιλο, θα βρεθεί αντίπαλος με τους Όλυμπο Κατερίνης, Ολυμπιακό Κοζάνης, Ασπίδα Ξάνθης, Ηρακλή Καβάλας, Απόλλων Σερρών, Ορφέα Ξάνθης και Μελιτέα Θεσσαλονίκης (ο οποίος και είχε έρθει δεύτερος στο πρωτάθλημα της ΕΠΣΜ). Ο Θερμαϊκός θα καταλάβει την πρώτη θέση και έτσι θα κερδίσει και δεύτερο πρωτάθλημα, μέσα στην ίδια χρονιά.

Σημαντικοί παίκτες της περιόδου εκείνης υπήρξαν οι Κυνηγόπουλος, Ζλατάνος, Τιτόπουλος, Γριμπελάκος, Σαράντης, Φωτιάδης, Παπαγιαννάκης, Αγγελίδης, Βενετόπουλος, Βασάρας, Πασχαλίδης, Πατάκας, Σαμαρόπουλος, Καλαϊτζίδης κ.ά.

 Πρωτάθλημα Α΄ Εθνικής Κατηγορίας 1960–1961 
Η πιο σημαντική επιτυχία της ομάδας ήταν η συμμετοχή της στην Α΄ Εθνική την περίοδο 1960-61. Κατέλαβε την 15η θέση (προτελευταία) και υποβιβάστηκε. Σημείωσε 3 νίκες (επί του  Εθνικού Πειραιά και του  Φωστήρα εντός και επί του  Παναιγιάλειου στο Αίγιο), 8 ισοπαλίες (ξεχωρίζουν αυτές με τον  ΠΑΟ και τον  Άρη εντός) και 19 ήττες. Τα τέρματά του ήταν 33-75.

Έπαιξαν οι: Αγγελίδης Βασίλης, Αθανασιάδης, Αλμπάνης Αστέριος, Αντώναρος Βαγγέλης, Βασιλειάδης Απόστολος "Σαρδέλης", Βασσάρας Αντώνης, Βενετόπουλος Κώστας, Γκιουλέκας Γιώργος, Γριμπελάκος, Δημητρακόπουλος Θανάσης, Δήμου Αθηνόδωρος, Εμμανουηλίδης Χρήστος, Ζλατάνος Γιάννης, Ιωαννίδης Μανώλης, Καραμπάτσος, Κυνηγόπουλος Γιώργος, Λυκισάς Κώστας, Μπαλάσης, Νάκος Νίκος, Ξανθόπουλος Βασίλης, Ξυλάς Πλαστήρας, Σαράντης Θανάσης,  Σκλαβούνος, Στεφανίδης Κώστας, Στράντζαλης Κώστας, Σωτηριάδης Μιχάλης, Τοκμακίδης Παύλος, Τσίγγαρης Κώστας καί ο Χατζηθεοδώρου.

 Αποτελέσματα Περιόδου 1960–1961 
Θέση Ομάδαεντόςεκτός1Παναθηναϊκός1-14-22Ολυμπιακός2-55-13Πανιώνιος0-24-04ΑΕΚ2-43-15Απόλλων Αθηνών1-16-26Εθνικός Πειραιώς1-01-17Δόξα Δράμας2-22-28Ηρακλής1-22-19Φωστήρας1-03-010ΠΑΟΚ1-41-011Προοδευτική1-12-012Άρης1-12-113Απόλλων Καλαμαριάς1-44-014Παναιγιάλειος1-12-316Ατρόμητος Πειραιώς2-23-1

 Β΄ Εθνική Κατηγορία 1961–1965 
Μετά το σύντομο του πέρασμα από την Α΄ Εθνική, ο Θερμαϊκός θα αγωνιστεί για τις επόμενες τέσσερις χρονιές  στη  Β΄ Εθνική. Μάλιστα την περίοδο 1962-63 κατετάγη 2ος στον όμιλό του, πίσω από την Δόξα Δράμας, χάνοντας την άνοδο για 3 βαθμούς, ενώ την επόμενη περίοδο (1963-64) θα τερματίσει 3ος, 2 βαθμούς πίσω από τους ισόβαθμους στην πρώτη θέση, Φίλιππο Καβάλας και Ηρακλή Σερρών. Το 1964-65 θα είναι και η τελευταία του χρονιά στη Β' Εθνική, όπου θα έρθει τέταρτος, στους ίδιους βαθμούς με τον τρίτο Φοίνικα Πολίχνης και έναν, πίσω από μία άλλη ομάδα της Θεσσαλονίκης, την Μ.Ε.Ν. Τούμπας.

 Βαθμολογίες 

1961-62

Βορράς - Α΄ όμιλος (12 αγώνες) Γκολ1 Ηρακλής Σερρών 28 β.15-92Μακεδονικός Θεσ.   27 β.18-133Απόλλων Σερρών      25 β.14-124ΜΕΝΤ   25 β.8-55Μ. Αλέξανδρος Θεσ.   25 β.19-156 Θερμαϊκός Θεσ.   24 β.16-14

1962-63
Γ΄ όμιλος (26 αγώνες) Γκολ1Δόξα Δράμας 61 β.39-242Θερμαϊκός Θεσ.    58 β.34-233Ηρακλής Καβάλας   58 β.39-214Μακεδονικός Θεσ.   57 β.46-305Ηρακλής Σερρών      55 β.36-216ΜΕΝΤ   55 β.37-34

1963-64

Γ΄ όμιλος (26 αγώνες) Γκολ1 Φίλιπποι Καβάλας 66 β.48-182Ηρακλής Σερρών  66 β.41-193Θερμαϊκός Θεσ.   64 β.47-274Μακεδονικός Θεσ.   55 β.45-315ΜΕΝΤ      55 β.56-416Απόλλων Σερρών   55 β.37-35

1964-65
Γ΄ όμιλος (30 αγώνες) Γκολ1 Πανσερραϊκός 77 β.79-252ΜΕΝΤ  66 β.53-333Φοίνικας Πολίχνης   65 β.61-444Θερμαϊκός Θεσ.   65 β.46-335Ασπίδα Ξάνθης      64 β.49-436Μακεδονικός Θεσ.   63 β.54-38

 Η πτώση του Συλλόγου 
Μετά το τέλος της περιόδου 1964-65 και παρότι θα έρθει τέταρτος στον τρίτο όμιλο της  Β' Εθνικής, η ομάδα θα οδηγηθεί στην Γ' Εθνική παρότι τέσσερις ομάδες (Ασπίδα Ξανθης, Μακεδονικός Θεσ/νικης, Κιλκισιακός και Φίλιπποι Καβάλας) είχαν τερματίσει στις πιο κάτω θέσεις. Η ομάδα του Θερμαϊκού η οποία αποτελούσε εργατική ένωση (των σιδηροδρομικών) και είχε ομοιότητες με τις Λοκομοτίβ της Ανατολικής Ευρώπης, θα αντιμετωπιστεί εχθρικά από τους Κρατικούς φορείς της εποχής τόσο κατά την διάρκεια της δεκαετίας του '60 όσο και κατά τη διάρκεια της Χούντας (η ένωση των σιδηροδρομικών θα συνεχίσει να τελεί τις συνελεύσεις της, σε ότι αφορά τον Θερμαϊκό, στα γραφεία του Εργατικού Κέντρου της Θεσσαλονίκης, ακόμα και κατά την περίοδο της Χούντας όταν όλα τα σωματεία της εποχής στεγάζονταν σε γραφεία, άσχετα εάν τα οικονομικά τους ήταν πενιχρά).

Στην Γ' Εθνική θα αγωνιστεί για δύο χρονιές και την περίοδο 1967-68 θα επιστρέψει στα πρωταθλήματα της Ε.Π.Σ.Μ. Στα πρωταθλήματα της Θεσσαλονίκης θα αγωνιστεί για δύο χρονιές και το 1968-69 θα κατακτησει το πρωτάθλημα της Α' Κατηγορίας και μέσω του 'Ειδικού ερασιτεχνικου πρωταθλήματος' του 1969, θα βρεθεί για μία ακόμα χρονια στη Β' Εθνική. Αυτή θα είναι και η τελευταία φορά στην οποία ο σύλλογος του Θερμαϊκου θα αγωνιστεί σε εθνικά πρωταθλήματα. Από το 1970-71 και μέχρι σήμερα αγωνιζεται στις τοπικές κατηγορίες της Ε.Π.Σ.Μ.

 Νεότερη Ιστορία 
Κατά την διάρκεια της δεκαετίας του '70, ο Θερμαϊκός θα κερδίσει δύο φορές το κύπελλο της ΕΠΣΜ. Το πρώτο θα έρθει την περίοδο 1975-76, όταν θα κερδίσει την Ελπίδα Τούμπας με 1-0 και το δεύτερο, δύο χρόνια αργότερα, όταν θα κερδίσει με το ίδιο σκορ τον Π.Α.Ο. Κουφαλίων. Εκτός των δύο κυπέλλων η ομάδα του Θερμαϊκου θα συνεχίσει να αγωνίζεται στην Α' Κατηγορία της Ένωσης επί 16 συναπτά έτη, μέχρι το τέλος του 1986, όταν και θα βρεθεί ξανά στην δεύτερη εν τάξη κατηγορία της ΕΠΣΜ μετά από μακρινό 1956-57. Για τα επόμενα πέντε χρόνια ο Θερμαϊκος θα ανεβοκατεβαίνει απο την Α' στη Β' κατηγοριά μέχρι το 1991-92 όπου θα αποχαιρετήσει οριστικά την Α' Κατηγορία στην οποία δεν θα αγωνιστεί ξανά.

Με το τέλος της αγωνιστικής περιόδου 1999-2000 η ΕΠΣΜ θα αναδιοργανώσει τα πρωταθλήματα της με τη δημιουργία της Α1 Κατηγορίας έως την ανώτερη κατηγορία των πρωταθλημάτων της. Ο Θερμαϊκος από αυτή τη αναδιάρθρωση θα βρεθεί από τη Β' Κατηγορια (δεύτερο επίπεδο της ΕΠΣΜ) στην Γ' Κατηγορία (τέταρτο επίπεδο). Η παρουσία του στην Γ' ΕΠΣΜ θα κρατήσει μόνο έναν χρόνο και από το 2001-02 και μετά θα βρεθεί ξανά στη Β' κατηγορία (τρίτο επίπεδο της ΕΠΣΜ). Το 2008-09 θα κερδίσει τον τίτλο στον Β' 'Ομιλο της κατηγορίας του και θα ανέλθει ξανά στην Α' ΕΠΣΜ (δεύτερο επίπεδο). Στην Α' κατηγορία θα αγωνιστεί για δύο χρόνια αλλά την αγωνιστική περίοδο 2011-12, δεν θα λάβει μέρος στα πρωταθλήματα της ΕΠΣΜ, κάτι που δεν θα πράξει την επόμενη χρονιά οτάν θα επιστρέψει και πάλι στα πρωταθλήματα τοποθετούμενος στην Β' κατηγορία. Συμμετείχε αδιαλείπτως στα πρωταθλήματα της Ε.Π.Σ. Μακεδονίας φτάνοντας ως και την Α1 Κατηγορία την σεζόν 2017-2018 έως και την αγωνιστική περίοδο 2024-2025. Ενόψει της αγωνιστικής περιόδου 2025-2026 ο Θερμαϊκός δεν δήλωσε συμμετοχή σε κανένα πρωτάθλημα.  

 Τίτλοι 
 Πρωτάθλημα Β΄ Εθνικής: 1960
Πρωτάθλημα Γ΄ Εθνικής: 1967
 Πρωτάθλημα Α' ΕΠΣΜ: 1933, 1960, 1969
 Πρωτάθλημα Β' ΕΠΣΜ: 1957, 1989, 2009
 Πρωτάθλημα Γ' ΕΠΣΜ: 1940
 Κύπελλο ΕΠΣΜ: 1976, 1978
(σημ: Το πρωτάθλημα της περιόδου 1959-60 που τιτλοφορείται ως Β΄ Εθνικής, είναι το 'Ειδικό ερασιτεχνικό πρωτάθλημα ποδοσφαίρου', τύπου Β΄ Εθνικής, με την συμμετοχή 24 ομάδων από τα τοπικά πρωταθλήματα των ΕΠΣ για την διεκδίκηση 3 θέσεων και την συμμετοχής τους στο επόμενο πρωτάθλημα της Α' Εθνικής, 1960-61. Το πρωτάθλημα της περιόδου 2008/09 παρότι τιτλοφορείται ως Β΄ Κατηγορίας, στην ουσία είναι της τρίτης στην τάξη των κατηγοριών της ΕΠΣΜ, μιας και από την περίοδο 2000/01 και μετά θα δημιουργηθεί η Α1 κατηγορία ως ανώτερη των υπολοίπων)

Ο Μ.Γ.Σ.Σ. Θερμαϊκός Θεσσαλονίκης δεν θα πρέπει να συγχέεται με τον Θερμαϊκό Θέρμης, ο οποίος τα τελευταία χρόνια αγωνίστηκε στη Γ΄ Εθνική κατηγορία.

 Τμήμα καλαθοσφαίρισης ανδρών 
Το τμήμα καλαθοσφαίρισης ιδρύθηκε αρκετά χρόνια αργότερα, το 1961, χωρίς να έχει τη λαμπρή πορεία της ποδοσφαιρικής ομάδας. Ωστόσο, αγωνίστηκε στις εθνικές κατηγορίες σε πολύ ικανοποιητικό επίπεδο πριν κατρακυλήσει στις κατηγορίες του τοπικού πρωταθλήματος. Από το 2011, ξεκίνησε μια νέα προσπάθεια με σκοπό να επαναφέρει την ομάδα σε ένα αξιοπρεπές επίπεδο.

Η ομάδα του Θερμαϊκου την περίοδο 1984-85 θα αγωνιστεί στην Β' Εθνική ανδρών (ερχόμενος ως τρίτος από την Α' ΕΚΑΣΘ μετά τον Αρίωνα και τον ΠΑΟΔ) και με ρεκόρ 6-12 θα καταφέρει να παραμείνει στην ίδια κατηγορία υποσκελίζοντας τον Α.Ο. Σερρών και Α.Ο. Δράμας που υποβιβαστήκαν. Την επόμενη χρονιά θα είναι η τελευταία χρονιά στην οποία η Β' Εθνίκη αποτελούσε την δεύτερη σε τάξη κατηγορία των εθνικών πρωταθλημάτων, αφού από το 1986-87 δημιουργείται η Α2 Εθνική. Από τους τέσσερις ομίλους του 1985-86 οι πέντε τελευταίες ομάδες (έξι στον άλλο όμιλο του Βορρά) θα υποβιβαστούν στα τοπικά πρωταθλήματα με μόνο τις 3ες, 4ες και 5ες των ομίλων να παραμένουν στη νέα Β' Εθνική. Ο Θερμαϊκος θα καταφέρει να κάνει μόνο μία νίκη (1-17) και έτσι θα υποβιβαστεί μαζί με άλλες τρείς ομάδες από την Θεσσαλονίκη, τον Β.Α.Ο., τον Έσπερο και το Απόλλωνα Καλαμαριάς.

Για την αγωνιστική περίοδο 2019-20, η ομάδα του Θερμαϊκού αγωνίστηκε για πρώτη φορά μετά την επανασύσταση του τμήματος του, στην Β' Κατηγορία της ΕΚΑΣΘ.

 Τίτλοι Τμήματος Καλαθοσφαίρισης 
 Β΄ ΕΚΑΣΘ: 1976-77
 Γ2 ΕΚΑΣΘ: 2013-14

 Παραπομπές 

 Πηγές 
 Εφημερίδα «Αθλητική Ηχώ», 27/6/1957
 Το ηλεκτρονικό αρχείο της εφημερίδας «Μακεδονία»
 Από τον ιστότοπο «Στα ξερά της ΕΠΣΜ»

Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1925
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1925
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Ε.ΚΑ.Σ.Θ.